Llíria acull el Turia Music Festival
25 de abril de 2023

La zona del poliesportiu El Canó de Llíria acollirà el pròxim dissabte 29 d'abril la primera edició del Túria Music Festival. Es tracta d'una iniciativa privada que compta amb el patrocini de la Regidoria de Festes de l'Ajuntament edetà.

L'edil de l'àrea, Paco Gorrea, ha destacat que “amb esta col·laboració públic-privada hem impulsat un nou esdeveniment per a ampliar l'oferta d'oci dirigida a la nostra població i també per a tots els públics, alhora que esperem la visita de persones d'altres localitats per a dinamitzar l'activitat econòmica de Llíria”. Per això, ha animat assistir a “esta gran cita musical que acollirà la nostra ciutat”.

A partir de les 16.00 hores començaran a actuar els i les DJs participants que conformen un atractiu cartell amb reconeguts animadors de la música disco al nostre país. El festival comptarà amb dos escenaris, un dedicat a la música electrònica i un altre al remember.

En el primer actuaran De Mossen, David Pérez, Juan Lara, Arantxa Pedraza, Sansixto, Danny Wade, Carlos Agraz i Fran DC. El segon comptarà amb les intervencions de Gatussa Music, Coqui Selection, Vicente Belenguer, José Coll, José Conca, Vicente Buitrón, Sofía Cristo i Miguel Serna, a més d’altres moltes sorpreses.

Les entrades a la venda estan disponibles en la web https://turiamusicfestival.com.

L'Ajuntament de Llíria recorda que no estarà permés l'accés en vehicle al recinte del festival pel que es recomana usar els pàrquings públics distribuïts per tot el nucli urbà.